CPN อัดฉีดเงิน 1.2 พันลบ. ปรับโฉม “เซ็นทรัลพลาซา พระราม 3” ใหม่ หวังดึงลูกค้าเพิ่ม 30%
CPN อัดฉีดเงิน 1.2 พันลบ. ปรับโฉม “เซ็นทรัลพลาซา พระราม 3” ใหม่ หวังดึงลูกค้าเพิ่ม 30%
9 ส.ค. 2561

นายปรีชา เอกคุณากูล กรรมการผู้จัดการใหญ่และประธานคณะเจ้าหน้าที่บริหาร บริษัท เซ็นทรัลพัฒนา จำกัด (มหาชน) หรือ CPN เปิดเผยว่า บริษัทจัดงานเฉลิมฉลองการเปิดตัว “เซ็นทรัลพลาซา พระราม 3” โฉมใหม่อย่างยิ่งใหญ่ในคอนเซ็ปต์ “Where Nature Meets Urban Living” เติมธรรมชาติในทุกมิติกับชีวิต
พร้อมเป็น Food Destination แห่งพระราม 3 ที่ครบครันที่สุดด้วยร้านอาหารและการตกแต่งในบรรยากาศธรรมชาติใจกลางเมือง โดยทุ่มงบ 1,200 ล้านบาท ตั้งเป้าเป็น “Center of Hip Lifestyle Quality” มอบการใช้ชีวิตเมืองสมัยใหม่ที่ให้ความสำคัญกับคุณภาพ พร้อมทั้งไลฟ์สไตล์อันเป็นเอกลักษณ์ที่ยกระดับย่านพระราม 3 เป็น Hip District
ทั้งนี้ CPN จัดงานเฉลิมฉลอง ‘Triple Happiness Celebration’ ระหว่างวันที่ 9-31 ส.ค.61 นี้ ภายใต้คอนเซ็ปต์ Fallen Garden เนรมิตประติมากรรมดอกไม้บานสะพรั่ง โดยมีไฮไลท์คือ Flower Sculptureม่านน้ำตกดอกไม้สูง 3 ชั้นตกแต่งด้วยดอกคาเนชั่นสีแดงสดกว่า 44,000 ดอกและ Flower Installation
“เรามีแนวคิดสำคัญที่ต้องการปั้นศูนย์ฯ โฉมใหม่นี้เป็น ‘Center of Hip Lifestyle Quality’ ที่สามารถตอบโจทย์การใช้ชีวิตของคนย่านพระราม 3 ที่เป็นย่านที่อยู่อาศัยของประชากรที่มีรายได้สูงและชาวต่างชาติ รวมถึงความเติบโตของอสังหาริมทรัพย์ทั้งคอนโดมิเนียมทาวน์โฮมและโฮมออฟฟิศ ลูกค้ากลุ่มเป้าหมายจึงครอบคลุมกลุ่มครอบครัว คนทำงานรุ่นใหม่ และวัยรุ่นซึ่งเราคาดหวังยอดผู้เข้าใช้บริการเพิ่มขึ้นจากปกติประมาณ 30%”นายปรีชา กล่าว 
สำหรับแนวคิดการพัฒนาเซ็นทรัลพลาซา พระราม 3 เป็น Center of Hip Lifestyle Quality เกิดจากการมองเทรนด์การใช้ชีวิตของคนยุคใหม่ของย่านที่รู้จักเลือกสิ่งที่มีคุณภาพให้กับชีวิต เปิดรับสิ่งใหม่แต่ก็ยังรักษารูปแบบการใช้ชีวิตที่มีเอกลักษณ์ของตัวเอง ศูนย์ฯ
โดยโฉมใหม่นี้จะตอบโจทย์ทั้งด้าน Quality และ Hip Lifestyle ด้วยร้านค้าร้านอาหาร รวมกว่า 200 ร้านค้า และ Destination Conceptsใหม่ๆด้วยไฮไลท์เด็ด ได้แก่ 1) The Best Dining Destination:เต็มอิ่มกับสุดยอดร้านอาหารชื่อดังและคาเฟ่เก๋ๆ ที่มีให้เลือกกว่า 100 ร้าน
นอกจากนี้ยังมี Food Patio ที่เตรียมความอร่อยชิลล์ชิดธรรมชาติ รวมร้านอาหารกว่า 40 ร้าน เช่น ร้านมังกรหลวง ข้าวมันไก่ประตูน้ำ ข้าวผัดปูเมืองทอง ส้มตำพิณริมโขง
2) Family Destination: ครบครันด้วยสินค้าบริการที่ตอบสนองความต้องการของทุกคนในครอบครัวและแหล่งแฮงค์เอาท์ของกลุ่มเพื่อน
3) Quality Environment: ดีไซน์ตัวอาคารของศูนย์ฯ ที่เน้นความเป็นธรรมชาติและการตกแต่งด้วยผลงานศิลปะที่มอบความสุนทรียและบรรยากาศผ่อนคลาย พร้อมด้วยสิ่งอำนวยความสะดวกและพื้นที่ส่วนกลาง Co-Working Space, Kids Playground และ Free Wifi ตอบโจทย์ทุกความต้องการของครอบครัวคนเมือง
4) Quality and Hip Communities:เติมเต็มไลฟ์สไตล์และความชื่นชอบของลูกค้าแต่ละกลุ่มด้วยอีเว้นท์ ครีเอทีฟเวิร์คช้อป และพื้นที่กระตุ้นความคิดสร้างสรรค์ เช่น ECO Creative Design, Botanica ในโอกาสฉลองเซ็นทรัลพลาซา พระราม 3 โฉมใหม่ ได้เปิดตัวยิ่งใหญ่กับงาน “Triple Happiness Celebration” ส่งมอบความสุขยกกำลัง 3 ให้กับลูกค้า